प्रतापपुर गाउँपालिका

प्रतापपुर गाउँपालिका नेपालको लुम्बिनी प्रदेशमा रहेको नवलपरासी (बर्दघाट सुस्ता पश्चिम)मा अवस्थित एक गाउँपालिका हो। नेपालको संविधान २०७२ अनुसार नेपालको पुनसंरचना गर्ने क्रममा सङ्घीय मामिला तथा स्थानीय विकास मन्त्रालयले नेपालमा ७५३ वटा स्थानीय तहहरू बनाउने निर्णय पारित गरेपछि वि.सं. २०७३ फागुन २७ गते यो गाउँपालिकाको गठन भएको थियो।  साविकका नवलपरासी जिल्लाका जमुनिया (२-७,९), सोमानी, ठूलोखैरटवा, बैदौली, गुठीप्रसौनी, गुठीसुर्यपुरा र प्रतापपुर गाउँ विकास समितिहरूलाई समेटेर प्रतापपुर गाउँपालिका घोषणा गरिएको थियो।  प्रतापपुर गाउँपालिकाको कुल जनसङ्ख्या ४९,८९७ रहेको छ ।

भौगोलिक अवस्थिति
प्रतापपुर गाउँपालिकाको क्षेत्रफल ८७.५५ वर्गकिलोमिटर रहेको छ। यो गाउँपालिकामा ९ वटा वडा रहेको छ। यसको सीमाना पूर्वमा सुस्ता गाउँपालिका पश्चिममा सरावल गाउँपालिका उत्तरमा बर्दघाट नगरपालिका तथा दक्षिणमा भारत रहेका छन्। 

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय 

यो पनि हेर्नुहोस्

श्रेणी:नवलपरासी (बर्दघाट सुस्ता पश्चिम) जिल्लाका गाउँपालिकाहरू
श्रेणी:लुम्बिनी प्रदेशका गाउँपालिकाहरू‎